title: Padomes direktīva (1984. gada 27. novembris) par Direktīvā 78/660/EEK ECU izteikto summu pārskatīšanu

text:
Svarīgs juridisks paziņojums

|

31984L0569

Oficiālais Vēstnesis L 314 , 04/12/1984 Lpp. 0028 - 0028 Speciālizdevums somu valodā: Nodaļa 17 Sējums 1 Lpp. 0088  Speciālizdevums spāņu valodā: Nodaļa 17 Sējums 1 Lpp. 0143  Speciālizdevums zviedru valodā: Nodaļa 17 Sējums 1 Lpp. 0088  Speciālizdevums portugāļu valodā Nodaļa 17 Sējums 1 Lpp. 0143

		Padomes direktīva(1984. gada 27. novembris)par Direktīvā 78/660/EEK ECU izteikto summu pārskatīšanu(84/569/EEK)EIROPAS KOPIENU PADOME,ņemot vērā Eiropas Kopienas dibināšanas līgumu,ņemot vērā Padomes Ceturto direktīvu 78/660/EEK (1978. gada 25. jūlijs), kas pamatojas uz Līguma 54. panta 3. punkta g) apakšpunktu un attiecas uz noteiktu veidu sabiedrību gada pārskatiem [1], jo īpaši tās 53. panta 2. punktu,ņemot vērā Komisijas priekšlikumu,tā kā Regulā (EEK) Nr. 3180/78 [2], kurā grozījumi izdarīti ar Regulu (EEK) Nr. 2626/843 [3], ir noteikta jauna norēķinu vienība, sauktu par ECU;tā kā Regula (EEK, Euratom) Nr. 3308/80 [4] nomainīja Eiropas norēķinu vienību ar ECU visos Kopienas tiesiskajos instrumentos, kas bija piemērojami laikā, kad tā stājās spēkā;tā kā Direktīvas 78/660/EEK 11. un 27. pants, Direktīvas 83/349/EEK [5] 6. pants un Direktīvas 84/253/EEK [6] 20. un 21. pants nosaka kopējās bilances un neto apgrozījuma summu robežas ECU, kuru ietvaros dalībvalstis var atļaut atkāpes no šo direktīvu noteikumiem;tā kā atbilstoši Direktīvas 78/660/EEK 53. panta 2. punktam Padomei ik pēc pieciem gadiem, rīkojoties saskaņā ar Komisijas priekšlikumu, jāpārbauda, un, ja nepieciešams, jāpārskata summas, kas minētajā direktīvā ir izteiktas ECU, ņemot vērā Kopienas ekonomiskās un monetārās attīstības tendences;tā kā salīdzinot reāli, ECU nav saglabājis vērtību, kāda tam bija Direktīvas 78/660/EEK pieņemšanas laikā;tā kā, ņemot vērā monetārās attīstības tendences saistībā ar ECU kopš tā laika, jāpārrēķina ekvivalenti nacionālajās valūtās dienā, kas noteikta Direktīvas 78/660/EEK 53. panta 2. punktā,IR PIEŅĒMUSI ŠO DIREKTĪVU.1. pantsDirektīvu 78/660/EEK groza šādi:1. Direktīvas 11. pantā:- pirmo ievilkumu "kopējā bilance: 1000000 ECU" aizstāj ar "kopējā bilance: 1550000 ECU";- otro ievilkumu "neto apgrozījums: 2000000 ECU" aizstāj ar "neto apgrozījums: 3200000 ECU".2. Direktīvas 27. pantā:- pirmo ievilkumu "kopējā bilance: 4000000 ECU" aizstāj ar "kopējā bilance: 6200000 ECU";- otro ievilkumu "neto apgrozījums: 8000000 ECU" aizstāj ar "neto apgrozījums: 12800000 ECU".3. a) Direktīvas 53. panta 1. punktu aizstāj ar šādu punktu:"1. Šajā direktīvā EUR atbilst Regulas (EEK) Nr. 3180/78(1) definīcijai, ņemot vērā ar Regulu (EEK) Nr. 2626/84(2) izdarītos grozījumus. Attiecīgās valsts valūtas ekvivalentu aprēķina, pamatojoties uz 1983. gada 5. jūlija kursu.";b) zemsvītras piezīmi (1) aizstāj ar šādām zemsvītras piezīmēm:"(1) OV L 379, 30.12.1978., 1. lpp.(2) OV L 247, 16.9.1984., 1. lpp."2. pantsDalībvalstis dara Komisijai zināmus galvenos tiesību aktus, ko tās pieņem jomā, uz kuru attiecas šī direktīva.3. pantsŠī direktīva ir adresēta dalībvalstīm.Briselē, 1984. gada 27. novembrīPadomes vārdā —priekšsēdētājsP. Barry[1] OV L 222, 14.8.1978., 11. lpp.[2] OV L 379, 30.12.1978., 1. lpp.[3] OV L 247, 16.9.1984., 1. lpp.[4] OV L 345, 20.12.1980., 1. lpp.[5] OV L 193, 18.7.1983., 1. lpp.[6] OV L 126, 12.5.1984., 20. lpp.--------------------------------------------------


title: Padomes Direktīva 2003/38/EK (2003. gada 13. maijs), ar kuru attiecībā uz eiro izteiktajām summām groza Direktīvu 78/660/EEK, kas attiecas uz noteiktu veidu sabiedrību gada pārskatiem

text:
Svarīgs juridisks paziņojums

|

32003L0038

Oficiālais Vēstnesis L 120 , 15/05/2003 Lpp. 0022 - 0023

		Padomes Direktīva 2003/38/EK(2003. gada 13. maijs),ar kuru attiecībā uz eiro izteiktajām summām groza Direktīvu 78/660/EEK, kas attiecas uz noteiktu veidu sabiedrību gada pārskatiemEIROPAS SAVIENĪBAS PADOME,ņemot vērā Eiropas Kopienas dibināšanas līgumu,ņemot vērā Padomes Ceturto direktīvu 78/660/EEK (1978. gada 25. jūlijs), kas attiecas uz noteiktu veidu sabiedrību gada pārskatiem [1], un jo īpaši tās 53. panta 2. punktu,ņemot vērā Komisijas priekšlikumu [2],tā kā:(1) Direktīvas 78/660/EEK 11. un 27. pantā un, atsauces kārtībā, 6. pantā Padomes Septītajā direktīvā 83/349/EEK (1983. gada 13. jūnijs), kas attiecas uz konsolidētajiem pārskatiem [3], kā arī 20. un 21. pantā Padomes Astotajā direktīvā 84/253/EEK (1984. gada 10. aprīlis), kas attiecas uz personu apstiprināšanu grāmatvedības dokumentu obligāto revīziju veikšanai [4], ir paredzēti eiro izteikti sliekšņi konsolidētajai bilancei un tīrajam apgrozījumam, pēc kuriem gadījumā, kad tie nav pārsniegti, dalībvalstis var piešķirt atbrīvojumus no dažiem minēto regulu noteikumiem.(2) 2003. gada 24. jūlijā beidzas piektais piecgadu periods pēc Direktīvas 78/660/EEK pieņemšanas, un, kā paredzēts minētajā direktīvā, attiecīgie sliekšņi ir pienācīgi pārskatīti; šajā pārskatīšanā gūtie rezultāti norāda uz to, ka, ņemot vērā ekonomiskās un monetārās pārmaiņas Kopienā, jāpaaugstina eiro izteiktās summas.(3) Tādēļ attiecīgi jāgroza Direktīva 78/660/EEK,IR PIEŅĒMUSI ŠO DIREKTĪVU.1. pantsAr šo Direktīvu 78/660/EEK groza šādi.1. Direktīvas 11. pantā:a) pirmo daļu groza šādi:i) pirmajā ievilkumā vārdus "konsolidētā bilance: EUR 3125000" aizstāj ar vārdiem "konsolidētā bilance: EUR 3650000";ii) otrajā ievilkumā vārdus "tīrais apgrozījums: EUR 6250000" aizstāj ar vārdiem "tīrais apgrozījums: EUR 7300000";b) iekļauj šādu daļu:"Attiecībā uz tām dalībvalstīm, kuras nav ieviesušas eiro, summa valsts valūtā, kas ir līdzvērtīga pirmajā daļā noteiktajām summām, ir tāda, ko iegūst, piemērojot valūtas maiņas kursu, kas Eiropas Savienības Oficiālajā Vēstnesī publicēts tās direktīvas spēkā stāšanās dienā, ar ko nosaka minētās summas, pamatojoties uz 53. panta 2. punktā paredzēto pārskatīšanu.".2. Direktīvas 27. pantā:a) pirmo daļu groza šādi:i) pirmajā ievilkumā vārdus "konsolidētā bilance: EUR 12500000" aizstāj ar vārdiem "konsolidētā bilance: EUR 14600000";ii) otrajā ievilkumā vārdus "tīrais apgrozījums: EUR 25000000" aizstāj ar vārdiem "tīrais apgrozījums: EUR 29200000";b) iekļauj šādu daļu:"Attiecībā uz tām dalībvalstīm, kuras nav ieviesušas eiro, summa valsts valūtā, kas ir līdzvērtīga pirmajā daļā noteiktajām summām, ir tāda, ko iegūst, piemērojot valūtas maiņas kursu, kas Eiropas Savienības Oficiālajā Vēstnesī publicēts tās direktīvas spēkā stāšanās dienā, ar ko nosaka minētās summas, pamatojoties uz 53. panta 2. punktā paredzēto pārskatīšanu.".2. pants1. Dalībvalstis, kad tās nolemj īstenot Direktīvas 78/660/EEK 11. un 27. pantā paredzēto iespēju, nosaka nepieciešamos pasākumus, lai izpildītu šīs direktīvas noteikumus. Par to dalībvalstis tūlīt informē Komisiju.Kad dalībvalstis pieņem šos pasākumus, tajos iekļauj atsauci uz šo direktīvu vai šādu atsauci pievieno to oficiālajai publikācijai. Dalībvalstīs nosaka, kā izdarāmas šādas atsauces.2. Dalībvalstis dara zināmus Komisijai tos savu tiesību aktu galvenos noteikumus, kurus tās pieņem jomā, kuru reglamentē šī direktīva.3. pantsŠī direktīva stājas spēkā dienā, kad to publicē Eiropas Savienības Oficiālajā Vēstnesī.4. pantsŠī direktīva ir adresēta dalībvalstīm.Briselē, 2003. gada 13. maijāPadomes vārdā —priekšsēdētājsA.-A. Tsochatzopoulos[1] OV L 222, 14.8.1978., 11. lpp. Direktīvā jaunākie grozījumi izdarīti ar Direktīvu 2001/65/EK (OV L 283, 27.10.2001., 28. lpp.).[2] Priekšlikums iesniegts 2003. gada 24. janvārī (vēl nav publicēts Oficiālajā Vēstnesī).[3] OV L 193, 18.7.1983., 1. lpp. Direktīvā jaunākie grozījumi izdarīti ar Direktīvu 2001/65/EK.[4] OV L 126, 12.5.1984., 20. lpp.--------------------------------------------------


title: Komisijas Direktīva 2007/3/EK ( 2007. gada 2. februāris ), ar ko groza I un II pielikumu Eiropas Parlamenta un Padomes Direktīvā 96/74/EK par tekstilmateriālu nosaukumiem, lai pielāgotu šos pielikumus tehnikas attīstībai (Dokuments attiecas uz EEZ )

text:
               3.2.2007

               LV

               Eiropas Savienības Oficiālais Vēstnesis

               L 28/12

      KOMISIJAS DIREKTĪVA 2007/3/EK
   (2007. gada 2. februāris),
   ar ko groza I un II pielikumu Eiropas Parlamenta un Padomes Direktīvā 96/74/EK par tekstilmateriālu nosaukumiem, lai pielāgotu šos pielikumus tehnikas attīstībai
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 1996. gada 16. decembra Direktīvu 96/74/EK par tekstilmateriālu nosaukumiem (1), un jo īpaši tās 16. panta 1. punktu,
   tā kā:

               (1)

               Direktīvā 96/74/EK ir izklāstīti noteikumi, kas reglamentē izstrādājumu etiķetēšanu vai marķēšanu attiecībā uz to tekstilšķiedru sastāvu, lai tādējādi nodrošinātu patērētāju interešu aizsardzību. Kopienā tekstilmateriālus var laist tirgū vienīgi tad, ja tie atbilst minētās direktīvas noteikumiem.

               (2)

               Ņemot vērā tehniskās darba grupas jaunākās atziņas, lai Direktīvu 96/74/EK pielāgotu tehniskajai attīstībai, minētās direktīvas I un II pielikuma šķiedru sarakstā jāiekļauj elastolefīna šķiedras.

               (3)

               Tāpēc attiecīgi jāgroza Direktīva 96/74/EK.

               (4)

               Šajā direktīvā paredzētie pasākumi ir saskaņā ar Tekstilmateriālu nosaukumu un marķēšanas direktīvu komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvu 96/74/EK groza šādi:

               1)

               Direktīvas I pielikumā iekļauj šādu 46. aili:

                           “46

                           Elastolefīns

                           šķiedra, ko veido vismaz 95 % (pēc masas) daļēji šķērsšūtu makromolekulu, kuras sastāv no etilēna un vismaz vēl viena olefīna, un kas pēc izstiepšanas, pusotras reizes pārsniedzot sākotnējo garumu, un atbrīvošanas strauji un gandrīz pilnībā atgūst savu sākotnējo garumu”

               2)

               II pielikumu papildina ar šādu 46. ierakstu:

                           “46

                           Elastolefīns

                           1,50”

         2. pants
   1.   Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības vēlākais līdz 2008. gada 2. februārim. Dalībvalstis tūlīt dara zināmus Komisijai minēto tiesību aktu noteikumus un minēto aktu un šīs direktīvas korelācijas tabulu.
   Kad dalībvalstis pieņem minētos tiesību aktus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka, kā izdarāmas šādas atsauces.
   2.   Dalībvalstis nosūta Komisijai galveno valsts tiesību aktu tekstu, ko tās pieņem jomās, uz kurām attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2007. gada 2. februārī

            Komisijas vārdā —

            priekšsēdētāja vietnieks

         Günter VERHEUGEN

      (1)  OV L 32, 3.2.1997., 38. lpp., Direktīvā jaunākie grozījumi izdarīti ar Komisijas Direktīvu 2006/3/EK (OV L 5, 10.1.2006., 14. lpp.).


title: Eiropas Parlamenta un Padomes Direktīva 2009/49/EK ( 2009. gada 18. jūnijs), ar ko Padomes Direktīvas 78/660/EEK un 83/349/EEK groza attiecībā uz noteiktām informācijas sniegšanas prasībām vidējiem uzņēmumiem un konsolidētu pārskatu sagatavošanas pienākumu (Dokuments attiecas uz EEZ)

text:
               26.6.2009

               LV

               Eiropas Savienības Oficiālais Vēstnesis

               L 164/42

      EIROPAS PARLAMENTA UN PADOMES DIREKTĪVA 2009/49/EK
   (2009. gada 18. jūnijs),
   ar ko Padomes Direktīvas 78/660/EEK un 83/349/EEK groza attiecībā uz noteiktām informācijas sniegšanas prasībām vidējiem uzņēmumiem un konsolidētu pārskatu sagatavošanas pienākumu
   (Dokuments attiecas uz EEZ)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 44. panta 1. punktu,
   ņemot vērā Komisijas priekšlikumu,
   ņemot vērā Eiropas Ekonomikas un sociālo lietu komitejas atzinumu (1),
   saskaņā ar Līguma 251. pantā noteikto procedūru (2),
   tā kā:

               (1)

               Eiropadome 2007. gada 8. un 9. marta Prezidentūras secinājumos uzsvēra, ka administratīvo sloga samazināšana ir svarīgs Eiropas ekonomikas stimulēšanas pasākums, jo īpaši ņemot vērā ieguvumus, ko tas dotu maziem un vidējiem uzņēmumiem. Padome norādīja uz to, ka ir vajadzīgi Eiropas Savienības un dalībvalstu kopīgi centieni, lai samazinātu administratīvo slogu.

               (2)

               Grāmatvedība un revīzija ir atzītas par jomām, kurās administratīvais slogs Kopienā uzņēmumiem var tikt samazināts.

               (3)

               Komisijas 2007. gada 10. jūlija Paziņojumā par vienkāršotu uzņēmējdarbības vidi uzņēmējdarbības tiesību, grāmatvedības un revīzijas jomās izklāstīti grozījumi, kuri jāveic Padomes Ceturtajā direktīvā 78/660/EEK (1978. gada 25. jūlijs), kas attiecas uz noteiktu veidu sabiedrību gada pārskatiem (3), un Padomes Septītajā direktīvā 83/349/EEK (1983. gada 13. jūnijs), kas attiecas uz konsolidētajiem pārskatiem (4). Īpaša uzmanība tika pievērsta tam, lai turpinātu atvieglot pārskatu sniegšanas prasības attiecībā uz mazajiem un vidējiem uzņēmumiem.

               (4)

               Iepriekš ir izdarīti daudzi grozījumi, lai ļautu uzņēmumiem, uz kuriem attiecas Direktīvu 78/660/EEK un 83/349/EEK darbības joma, izmantot grāmatvedības uzskaites metodes atbilstīgi Starptautiskajiem finanšu pārskatu standartiem (SFPS). Ievērojot Eiropas Parlamenta un Padomes Regulu (EK) Nr. 1606/2002 (2002. gada 19. jūlijs) par starptautisko grāmatvedības standartu piemērošanu (5), uzņēmumiem, kuru vērtspapīri tiek kotēti jebkuras dalībvalsts regulētā tirgū, jāsagatavo konsolidēti pārskati atbilstīgi SFPS, un tādējādi tie ir atbrīvoti no lielākās daļas prasību, kas izklāstītas Direktīvās 78/660/EEK un 83/349/EEK. Tomēr maziem un vidējiem uzņēmumiem Kopienā minētās direktīvas joprojām ir pamats pārskatu sagatavošanai.

               (5)

               Uz maziem un vidējiem uzņēmumiem bieži attiecina tos pašus noteikumus, ko uz lielajiem uzņēmumiem, bet to īpašās pārskatu vajadzības gandrīz nav novērtētas. Jo īpaši pieaugošais publiskošanas prasību skaits rada šiem uzņēmumiem problēmas. Daudzie pārskata noteikumi rada finansiālu slogu un var kavēt kapitāla efektīvu izmantošanu ražošanā.

               (6)

               Regulas (EK) Nr. 1606/2002 piemērošana ir radījusi vajadzību precizēt saistību starp Direktīvā 83/349/EEK un SFPS noteiktajiem pārskatu standartiem.

               (7)

               Ja dibināšanas izdevumus var uzskatīt par bilances aktīviem, Direktīvas 78/660/EEK 34. panta 2. punktā noteikts, ka minētos izdevumus paskaidro pielikumā. Mazos uzņēmumus saskaņā ar minētās direktīvas 44. panta 2. punktu var atbrīvot no šīs informācijas sniegšanas prasības. Lai samazinātu nevajadzīgu administratīvo slogu, tāpat vajadzētu būt iespējai atbrīvot vidējos uzņēmumus no šā informācijas sniegšanas prasības.

               (8)

               Saskaņā ar Direktīvu 83/349/EEK mātesuzņēmumam jāsagatavo konsolidēti pārskati pat tad, ja vienīgajam meitasuzņēmumam vai visiem meitasuzņēmumiem kopā nav būtiskas nozīmes minētās direktīvas 16. panta 3. punkta nolūkā. Tādējādi šie uzņēmumi tiek iekļauti Regulas (EK) Nr. 1606/2002 darbības jomā, un tiem ir jāsagatavo konsolidēti finanšu pārskati saskaņā ar SFPS. Minēto prasību uzskata par apgrūtinošu, ja mātesuzņēmumam ir tikai nenozīmīgi meitasuzņēmumi. Tādēļ mātesuzņēmums būtu jāatbrīvo no pienākuma sagatavot konsolidētus pārskatus un konsolidētu gada ziņojumu, ja tam ir tikai tādi meitasuzņēmumi, kurus gan atsevišķi, gan kopā uzskata par nenozīmīgiem. Lai gan minētais tiesību aktos noteiktais pienākums būtu jāatceļ, mātesuzņēmumam joprojām vajadzētu būt iespējai pēc savas iniciatīvas sagatavot konsolidētus pārskatus un konsolidētu gada ziņojumu.

               (9)

               Ņemot vērā to, ka šīs direktīvas mērķi – proti, mazināt administratīvo slogu, kas saistīts ar vidēju uzņēmumu informācijas sniegšanas un konsolidētu pārskatu sagatavošanas pienākumiem – nevar pietiekami labi sasniegt atsevišķās dalībvalstīs, un to, ka rīcības mēroga un ietekmes dēļ šo mērķi var labāk sasniegt Kopienas līmenī, Kopiena var pieņemt pasākumus saskaņā ar Līguma 5. pantā noteikto subsidiaritātes principu. Saskaņā ar minētajā pantā noteikto proporcionalitātes principu šajā direktīvā paredz vienīgi tos pasākumus, kas ir vajadzīgi šā mērķa sasniegšanai.

               (10)

               Tādēļ būtu attiecīgi jāgroza Direktīvas 78/660/EEK un 83/349/EEK.

               (11)

               Saskaņā ar 34. punktu Iestāžu nolīgumā par labāku likumdošanas procesu (6) dalībvalstīm ir ieteikts gan savām vajadzībām, gan Kopienas interesēs izstrādāt savas tabulas, kur pēc iespējas precīzāk atspoguļota atbilstība starp šo direktīvu un tās transponēšanas pasākumiem, un padarīt tās publiski pieejamas,

         IR PIEŅĒMUŠI ŠO DIREKTĪVU.
   1. pants
   Direktīvas 78/660/EEK grozījums
   Direktīvas 78/660/EEK 45. panta 2. punkta otrās daļas pirmo teikumu aizstāj ar šādu teikumu:
   “Dalībvalstis var atļaut 27. pantā minētajiem uzņēmumiem nesniegt 34. panta 2. punktā un 43. panta 1. punkta 8. apakšpunktā paredzēto informāciju.”
   2. pants
   Direktīvas 83/349/EEK grozījums
   Direktīvas 83/349/EEK 13. pantā iekļauj šādu punktu:

      “2.a   Neskarot 4. panta 2. punktu un 5. un 6. pantu, jebkuru mātesuzņēmumu, uz kuru attiecas dalībvalsts tiesību akti un kuram ir tikai meitasuzņēmumi, kas gan atsevišķi, gan kopā ir nenozīmīgi 16. panta 3. punkta īstenošanas nolūkā, atbrīvo no 1. panta 1. punktā noteiktā pienākuma.”

   3. pants
   Transponēšana
   1.   Dalībvalstīs stājas spēkā normatīvie un administratīvie akti, kas vajadzīgi, lai līdz 2011. gada 1. janvārim izpildītu šīs direktīvas prasības. Dalībvalstis par to tūlīt informē Komisiju.
   Kad dalībvalstis pieņem minētos tiesību aktus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka paņēmienus, kā izdarīt šādas atsauces.
   2.   Dalībvalstis dara zināmus Komisijai to tiesību aktu galvenos noteikumus, ko tās pieņēmušas jomā, uz kuru attiecas šī direktīva.
   4. pants
   Stāšanās spēkā
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   5. pants
   Adresāti
   Šī direktīva ir adresēta dalībvalstīm.

      Briselē, 2009. gada 18. jūnijā

            Eiropas Parlamenta vārdā —

            priekšsēdētājs

         H.-G. PÖTTERING

            Padomes vārdā —

            priekšsēdētājs

         Š. FÜLE

      (1)  OV C 77, 31.3.2009., 37. lpp.

      (2)  Eiropas Parlamenta 2008. gada 18. decembra Atzinums (Oficiālajā Vēstnesī vēl nav publicēts) un Padomes 2009. gada 11. maija Lēmums.

      (3)  OV L 222, 14.8.1978., 11. lpp.

      (4)  OV L 193, 18.7.1983., 1. lpp.

      (5)  OV L 243, 11.9.2002., 1. lpp.

      (6)  OV C 321, 31.12.2003., 1. lpp.


title: Komisijas Direktīva (1988. gada 22. jūlijs), ar ko desmito reizi tehnikas attīstībai pielāgo Padomes Direktīvu 67/548/EEK par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu

text:
Svarīgs juridisks paziņojums

|

31988L0490

Oficiālais Vēstnesis L 259 , 19/09/1988 Lpp. 0001 - 0024 Speciālizdevums somu valodā: Nodaļa 15 Sējums 9 Lpp. 0003  Speciālizdevums zviedru valodā: Nodaļa 15 Sējums 9 Lpp. 0003

		Komisijas Direktīva(1988. gada 22. jūlijs),ar ko desmito reizi tehnikas attīstībai pielāgo Padomes Direktīvu 67/548/EEK par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu(88/490/EEK)EIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,ņemot vērā Padomes Direktīvu 67/548/EEK (1967. gada 27. jūnijs) par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu [1], kurā jaunākie grozījumi izdarīti ar Direktīvu 79/831/EEK [2], un jo īpaši tās 19. pantu,tā kā Direktīvas 67/548/EEK I pielikumā ir ietverts bīstamu vielu saraksts kopā ar informāciju par katras vielas klasifikācijas un marķēšanas procedūru; tā kā, pārbaudot šo bīstamu vielu sarakstu, atklājās, ka saraksts ir jāprecizē, ņemot vērā jaunākās zinātnes un tehnikas atziņas;tā kā Direktīvas 67/548/EEK VI pielikuma D daļā ir ietverti norādījumi par bīstamu vielu un preparātu klasifikāciju un marķēšanu; tā kā šā pielikuma franču tekstā ir jāprecizē kritēriji, pēc kuriem izvēlas dažus drošības ieteikumus (S-norādes);tā kā šīs direktīvas noteikumi ir saskaņā ar atzinumu, ko sniegusi Komiteja, kas atbild par to, kā tehnikas attīstībai pielāgot direktīvas par tehnisko šķēršļu novēršanu bīstamu vielu un preparātu tirdzniecībā,IR PIEŅĒMUSI ŠO DIREKTĪVU.1. pantsAr šo izdara šādus grozījumus Direktīvā 67/548/EEK.1. Direktīvas I pielikums (Bīstamu vielu saraksts):1.1. Direktīvas I pielikuma priekšvārdā pēc E piezīmes pievieno šādu F piezīmi:"F piezīmeŠai vielai var būt pievienots stabilizators. Ja stabilizators izmaina vielas kaitīgās īpašības, uz kurām norāda I pielikumā iekļautais marķējums, šo vielu marķē saskaņā ar bīstamo preparātu marķēšanas noteikumiem."1.2. Direktīvas 67/548/EEK I pielikumā iekļauto vielu apzīmējumus, CAS numurus, klasifikāciju un marķējumu aizstāj ar šīs direktīvas I pielikumā ietvertajiem šķirkļiem ar tādu pašu EEK numuru.1.3. Šīs direktīvas II pielikumā uzskaitītās vielas pievieno Direktīvas 67/548/EEK I pielikumam.2. VI pielikuma D daļa (Norādījumi par bīstamu vielu un preparātu klasifikāciju un marķēšanu):Franču tekstā pielikuma 4. nodaļas (Drošības norāžu izvēle) S16 šķirkļa (Tenir à l'écart de toute source d'ignition – ne pas fumer) ievilkumā "applicabilité" vārdkopu "substances et préparations susceptibles de réagir ou de se décomposer spontanément sous l'effet de la chaleur" aizstāj ar "Liquides et gaz extrêmement inflammables ou facilement inflammables".2. pantsDalībvalstis līdz 1990. gada 1. janvārim pieņem un publicē noteikumus, kas vajadzīgi, lai izpildītu šīs direktīvas prasības. Par to dalībvalstis tūlīt informē Komisiju.Dalībvalstis sāk piemērot šos noteikumus vēlākais no 1990. gada 1. jūlija.3. pantsŠī direktīva ir adresēta dalībvalstīm.Briselē, 1988. gada 22. jūlijāKomisijas vārdā —Komisijas loceklisStanley Clinton Davis[1] OV 196, 16.8.1967., 1. lpp.[2] OV L 259, 15.10.1979., 10. lpp.--------------------------------------------------I PIELIKUMS(Skat. Komisijas Direktīvu 93/72/EEK, OV L 258, 16.10.1993., 29. lpp.)--------------------------------------------------II PIELIKUMS(Skat. Komisijas Direktīvu 93/72/EEK, OV L 258, 16.10.1993., 29. lpp.)--------------------------------------------------


title: Eiropas Parlamenta un Padomes Direktīva 2003/51/EK (2003. gada 18. jūnijs), ar ko attiecībā uz noteikta veida sabiedrību, banku un citu finanšu iestāžu un apdrošināšanas uzņēmumu gada un konsolidētajiem pārskatiem groza Direktīvas 78/660/EEK, 83/349/EEK, 86/635/EEK un 91/674/EEKDokuments attiecas uz EEZ.

text:
Svarīgs juridisks paziņojums

|

32003L0051

Oficiālais Vēstnesis L 178 , 17/07/2003 Lpp. 0016 - 0022

		Eiropas Parlamenta un Padomes Direktīva 2003/51/EK(2003. gada 18. jūnijs),ar ko attiecībā uz noteikta veida sabiedrību, banku un citu finanšu iestāžu un apdrošināšanas uzņēmumu gada un konsolidētajiem pārskatiem groza Direktīvas 78/660/EEK, 83/349/EEK, 86/635/EEK un 91/674/EEK(Dokuments attiecas uz EEZ)EIROPAS PARLAMENTS UN EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 44. panta 1. punktu,ņemot vērā Komisijas priekšlikumu [1],ņemot vērā Eiropas Ekonomikas un sociālo lietu komitejas atzinumu [2],rīkojoties saskaņā ar Līguma 251. pantā noteikto procedūru [3],tā kā:(1) Eiropadomes sanāksmē Lisabonā 2000. gada 23. un 24. martā uzsvērta nepieciešamība paātrināt iekšējā finanšu pakalpojumu tirgus izveidi, ir noteikts 2005. gads kā termiņš, lai ieviestu Komisijas Rīcības plānu finanšu pakalpojumu sniegšanai, un ir mudināts veikt pasākumus, lai uzlabotu to finanšu pārskatu salīdzināmību, ko sastāda tās Kopienas sabiedrības, kuru vērtspapīri ir pieņemti tirdzniecībai regulētā tirgū (še turpmāk – "biržas sarakstā iekļautās sabiedrības").(2) Komisija 2000. gada 13. jūnijā publicēja savu paziņojumu "ES Finanšu pārskatu stratēģija: nākotnes virzība", kurā bija ierosināts, ka visas biržas sarakstā iekļautās sabiedrības vēlākais līdz 2005. gadam sastāda savus konsolidētos pārskatus atbilstoši vienotam grāmatvedības standartu kopumam, proti, starptautiskajiem grāmatvedības standartiem (SGS).(3) Eiropas Parlamenta un Padomes Regulā (EK) Nr. 1606/2002 (2002. gada 19. jūlijs) par starptautisko grāmatvedības standartu piemērošanu [4] (še turpmāk – "SGS Regula") bija ieviesta prasība, ka no 2005. gada visas biržas sarakstā iekļautās sabiedrības sastāda savus konsolidētos pārskatus atbilstoši SGS, kas pieņemti piemērošanai Kopienas teritorijā. Tajā bija arī paredzēts, ka dalībvalstīm ir izvēle atļaut vai pieprasīt, lai, sastādot gada pārskatus, tiktu piemēroti pieņemtie SGS, kā arī atļaut vai pieprasīt, lai pieņemtos SGS piemērotu biržas sarakstā neiekļautās sabiedrības.(4) SGS Regulā paredzēts, ka, lai pieņemtu starptautiskos grāmatvedības standartus piemērošanai Kopienā, tiem jāatbilst pamatprasībām, kas noteiktas Padomes Ceturtajā direktīvā 78/660/EEK (1978. gada 25. jūlijs), kas pamatojas uz Līguma 54. panta 3. punkta g) apakšpunktu un attiecas uz noteiktu veidu sabiedrību gada pārskatiem [5], un Padomes Septītajā direktīvā 83/349/EEK (1983. gada 13. jūnijs), kas pamatojas uz Līguma 54. panta 3. punkta g) apakšpunktu un attiecas uz konsolidētajiem pārskatiem [6], tas nozīmē, ka šo standartu piemērošanas rezultātā jāpanāk, lai būtu dots patiess un godīgs viedoklis par uzņēmuma finansiālo stāvokli un finanšu rezultātiem – šis princips tiek ņemts vērā, ievērojot minētās direktīvas, bet netieši nenorāda uz stingru atbilstību būtiski katram minēto direktīvu noteikumam.(5) Tā kā attiecībā uz tiem uzņēmumu gada pārskatiem un konsolidētajiem pārskatiem, uz kuriem attiecas Direktīvas 78/660/EEK un 83/349/EEK un kuri nav sagatavoti atbilstoši SGS Regulas noteikumiem, turpinās attiekties minētās direktīvas kā Kopienas grāmatvedības prasību primārais avots, ir būtiski, lai pastāvētu līdzvērtīgi spēles noteikumi starp tām sabiedrībām, kuras piemēro SGS, un tām, kuras tos nepiemēro.(6) Lai gan pieņemtu SGS, gan piemērotu Direktīvas 78/660/EEK un 83/349/EEK, vēlams, lai minētajās direktīvās būtu atspoguļotas izmaiņas starptautiskajā grāmatvedībā. Šajā sakarā Komisijas paziņojumā, kas nosaukts "Grāmatvedības saskaņošana: jauna stratēģija attiecībā uz saskaņošanu starptautiskā mērogā", Eiropas Savienībai nepieciešams gādāt, lai tiktu saglabāta atbilstība starp Kopienas grāmatvedības direktīvām un izmaiņām starptautisko grāmatvedības standartu salikumā, jo īpaši Starptautisko grāmatvedības standartu komitejas (SGSK) ietvaros.(7) Dalībvalstīm jādod iespēja grozīt peļņas un zaudējumu pārskata un bilances shēmu atbilstoši starptautiskā mēroga izmaiņām, kā izteikts Starptautiskās grāmatvedības standartu padomes (SGSP) izdotajos standartos.(8) Dalībvalstīm jādod iespēja atļaut vai pieprasīt, lai būtu piemērota pārvērtēšana un patiesās vērtības novērtēšana, atbilstoši starptautiskā mēroga izmaiņām, kā izteikts Starptautisko grāmatvedības standartu padomes (SGSP) izdotajos standartos.(9) Gada ziņojums un konsolidētais gada ziņojums ir svarīgi finanšu pārskata elementi. Ir nepieciešams pastiprināt esošās prasības saskaņā ar pašreizējo paraugpraksi, lai tie dotu taisnīgu apskatu par sabiedrības attīstību un darbības stāvokli, tādā veidā, kas atbilst šīs darbības apmēram un sarežģītībai, lai tas veicinātu lielāku atbilstību un dotu papildu vadību attiecībā uz to informāciju, ko paredzēts iekļaut šādā "taisnīgajā apskatā". Šādai informācijai nav jābūt ierobežotai līdz sabiedrības darbības finanšu aspektiem. Paredzēts, ka attiecīgā gadījumā tas sekmēs vides un sociālo aspektu analīzi, kas nepieciešama, lai saprastu sabiedrības attīstību, finanšu rezultātus vai stāvokli. Tas atbilst arī Komisijas 2001. gada 30. maija Ieteikumam 2001/453/EK par vides aspektu atzīšanu, novērtēšanu un atspoguļošanu sabiedrību gada pārskatos un gada ziņojumos [7]. Tomēr, ņemot vērā finanšu pārskatu jomas mainīgo dabu un nastu, kas iespējami uzlikta tiem uzņēmumiem, kuri ir mazāki par noteiktu lielumu, dalībvalstis var izvēlēties atteikties no saistības sniegt nefinanšu informāciju gada ziņojumos šādu uzņēmumu gadījumā.(10) Atšķirības revīzijas ziņojuma sagatavošanā un struktūrā samazina salīdzināmību un mazina lietotāja saprašanu par šo būtiski svarīgu finanšu pārskata aspektu. Ir jāsasniedz atbilstības uzlabošana, izdarot grozījumus saskaņā ar pašreizējo starptautisko paraugpraksi konkrētajās prasībās, kas attiecas uz revīzijas ziņojuma noformējumu un saturu. Pamatprasība tam, ka revīzijas pārskatā nosaka to, vai gada vai konsolidētais pārskats dod patiesu un godīgu viedokli atbilstoši attiecīgajai pārskatu sistēmai, neparedz minētā revīzijas pārskata darbības jomas ierobežošanu, bet izskaidro kontekstu, kurā tas ir izteikts.(11) Attiecīgi jāgroza Direktīvas 78/660/EEK un 83/349/EK. Bez tam jāgroza arī Padomes Direktīva 86/635/EEK (1986. gada 8. decembris) par banku un citu finanšu iestāžu gada pārskatiem un konsolidētajiem pārskatiem [8].(12) SGSP izstrādā un precizē grāmatvedības standartus, kas piemērojami attiecībā uz apdrošināšanas darbībām.(13) Apdrošināšanas uzņēmumiem arī jāatļauj pielietot patiesās vērtības uzskaiti, kā izteikts attiecīgajos SGSP izdotajos standartos.(14) Attiecīgi jāgroza Padomes Direktīva 91/674/EEK (1991. gada 19. decembris) par apdrošināšanas uzņēmumu gada pārskatiem un konsolidētajiem pārskatiem [9].(15) Ar šiem grozījumiem tiks likvidētas visas pretrunas starp Direktīvām 78/660/EEK, 83/349/EEK, 86/635/EEK un 91/674/EEK, no vienas puses, un tiem SGS, kas ir spēkā no 2002. gada 1. maija, no otras puses,IR PIEŅĒMUŠI ŠO DIREKTĪVU.1. pantsAr šo Direktīvu 78/660/EEK groza šādi.1. Direktīvas 2. panta 1. punktam pievieno šādu daļu:"Dalībvalstis var atļaut vai pieprasīt citu posteņu iekļaušanu gada pārskatos papildu pirmajā daļā minētajiem dokumentiem.".2. Direktīvas 4. pantam pievieno šādu punktu:"6. Dalībvalstis var atļaut vai pieprasīt summu atspoguļojumu peļņas un zaudējumu pārskata un bilances posteņos, lai ņemtu vērā uzrādītā darījuma vai stāvokļa būtību. Šāda veida atļauja vai prasība var būt ierobežota līdz atsevišķām sabiedrību kategorijām un/vai līdz konsolidētajiem pārskatiem, kā noteikts Padomes Septītajā direktīvā 83/349/EEK (1983. gada 13. jūnijs), kas pamatojas uz Līguma 54. panta 3. punkta g) apakšpunktu un attiecas uz konsolidētajiem pārskatiem [10].".3. Direktīvas 8. pantam pievieno šādu daļu:"Dalībvalstis var atļaut vai pieprasīt, lai sabiedrības ieviestu 10.a pantā izklāstīto bilances shēmu kā alternatīvu tām bilances shēmām, kas ir citādi paredzētas vai atļautas.".4. Direktīvas 9. pantā, daļā "Pasīvi" B posteņa nosaukumu "Uzkrājumi saistībām un maksājumiem" aizstāj ar nosaukumu "Uzkrājumi".5. Direktīvas 10. pantā J posteņa nosaukumu "Uzkrājumi saistībām un maksājumiem" aizstāj ar nosaukumu "Uzkrājumi".6. Direktīvā iekļauj šādu pantu:"10a. pantsDalībvalstis var atļaut vai pieprasīt, lai sabiedrības vai atsevišķas sabiedrību kategorijas atspoguļotu bilances posteņus nevis saskaņā ar 9. un 10. pantu, bet atdalot īstermiņa posteņus no ilgtermiņa posteņiem, ar nosacījumu, ka sniegtā informācija ir vismaz pielīdzināma tai, kas citādi nepieciešama atbilstoši 9. un 10. pantam.".7. Direktīvas 20. pantu groza šādi:a) minētā panta 1. punktu aizstāj ar šādu punktu:"1. Uzkrājumi ir paredzēti, lai segtu tās saistības, kuru būtība ir skaidri formulēta un kuras varētu rasties bilances slēgšanas dienā, vai kuras noteikti radīsies, bet var mainīties to summa vai rašanās diena.";b) minētā panta 3. punktu aizstāj ar šādu punktu:"3. Uzkrājumus nedrīkst izmantot, lai koriģētu aktīvu vērtību.".8. Direktīvas 22. pantam pievieno šādu daļu:"Atkāpjoties no 2. panta 1. punkta noteikumiem, dalībvalstis var atļaut vai pieprasīt, lai visas sabiedrības vai jebkuras sabiedrību kategorijas uzrādītu savu rezultātu pārskatu, nevis peļņas un zaudējumu pārskata posteņus atbilstoši 23. līdz 26. pantam, ar nosacījumu, ka sniegtā informācija ir vismaz pielīdzināma tai, kas citādi nepieciešama atbilstoši minētajiem pantiem.".9. Direktīvas 31. pantu groza šādi:a) minētā panta 1. punkta c) apakšpunkta bb) daļu aizstāj ar šādu daļu:"bb) jāatspoguļo visas saistības, kas rodas attiecīgā finanšu gada laikā vai radušās iepriekšējā finanšu gada laikā, pat jā šādas saistības atklājas tikai laikposmā starp bilances slēgšanas dienu un bilances sastādīšanas dienu,";b) minētajā pantā iekļauj šādu daļu:"1. a) Dalībvalstis papildus tām summām, kas iegrāmatotas atbilstoši 1. punkta c) apakšpunkta bb) daļai, var atļaut vai pieprasīt atspoguļot visas paredzamās saistības un varbūtējos zaudējumus, kas rodas attiecīgā finanšu gada laikā vai radušies iepriekšējā finanšu gada laikā, pat jā šādas saistības vai zaudējumi atklājas tikai laika posmā starp bilances slēgšanas dienu un bilances sastādīšanas dienu.".10. Direktīvas 33. panta 1. punkta c) apakšpunktu aizstāj ar šādu apakšpunktu:"c) pamatlīdzekļu pārvērtēšana"11. Direktīvas 42. panta pirmo daļu aizstāj ar šādu daļu:"Uzkrājumi nedrīkst pārsniegt pēc apjoma tās summas, kas ir nepieciešamas.".12. Direktīvā iekļauj šādus pantus:"42.e pantsAtkāpjoties no 32. panta, dalībvalstis var atļaut vai pieprasīt attiecībā uz visām sabiedrībām vai jebkurām sabiedrību kategorijām, lai būtu novērtētas noteiktas aktīvu kategorijas, izņemot finanšu instrumentus, pēc summu patiesās vērtības.Šāda veida atļauja vai prasība var būt ierobežota līdz konsolidētajiem pārskatiem, kā noteikts Direktīvā 83/349/EEK.42.f pantsNeatkarīgi no 31. panta 1. punkta c) apakšpunkta dalībvalstis var atļaut vai pieprasīt attiecībā uz visām sabiedrībām vai jebkurām sabiedrību kategorijām, lai gadījumā, ja aktīvi tiek novērtēti atbilstoši 42.e pantam, peļņas un zaudējumu aprēķinā būtu iekļauta vērtības izmaiņa."13. Direktīvas 43. panta 1. punkta 6) apakšpunktā atsauci uz "9. un 10. pantu" aizstāj ar atsauci uz "9., 10. un 10.a pantu".14. Direktīvas 46. pantu groza šādi:a) minētā panta 1. punktu aizstāj ar šādu punktu:"1. a) Gada ziņojumā iekļauj vismaz sabiedrības uzņēmējdarbības attīstības, finanšu rezultātu un stāvokļa atklātu apskatu, līdz ar sabiedrības pamatrisku un nedrošību aprakstu.Apskatā sniedz vispusīgu un visaptverošu sabiedrības uzņēmējdarbības attīstības, finanšu rezultātu un tās stāvokļa analīzi tādā veidā, kas atbilst uzņēmējdarbības apjomam un sarežģītībai;b) analīzē, tādā apjomā, kāds nepieciešams, lai izprastu sabiedrības attīstību, finanšu rezultātus vai stāvokli, iekļauj finanšu rezultātu pamatrādītājus un, attiecīgā gadījumā, tos nefinanšu rezultātu pamatrādītājus, kas attiecas uz šo konkrēto darbību, tostarp informāciju, ka saistīta ar vides aspektiem un darbiniekiem;c) gada ziņojumā, sniedzot šādu analīzi, attiecīgā gadījumā iekļauj atsauces uz gada pārskatā iegrāmatotām summām un dod tām papildu skaidrojumus.";b) minētajam pantam pievieno šādu punktu:"4. Dalībvalstis var izvēlēties nepakļaut iepriekšminētā 1. punkta b) apakšpunktā paredzētajām saistībām tās sabiedrības, uz kurām attiecas 27. pants, tiktāl, ciktāl tas attiecas uz nefinanšu informāciju.".15. Direktīvas 48. pantā svītro trešo teikumu.16. Direktīvas 49. panta trešo teikumu aizstāj ar šādu teikumu:"Šai publikācijai nepievieno ziņojumu, ko sniedz par gada pārskata revīziju atbildīgā persona vai atbildīgās personas (še turpmāk – "apstiprinātie revidenti".), bet šo ziņojumu tomēr izziņo tad, ja tajā ir sniegts revidenta atzinums bez iebilduma, revidenta atzinums ar iebildumu vai negatīvs revidenta atzinums, vai tad, ja apstiprinātie revidenti nebija spējīgi sniegt revidenta atzinumu. To izziņo arī tad, ja apstiprināto revidentu sniegtajā revīzijas pārskatā bija iekļauta apstiprināto revidentu īpaša norāde uz jebkuru jautājumu, to uzsverot un pievēršot tam uzmanību, bet nesniedzot revidenta atzinumu ar iebildumu.".17. Direktīvas 51. panta 1. punktu aizstāj ar šādu punktu:"1. Sabiedrību gada pārskatus revidē viena vai vairākas personas, ko apstiprinājušas dalībvalstis, lai tā(-s) veiktu likumā noteikto revīziju, pamatojoties uz Padomes Astoto direktīvu 84/253/EEK (1984. gada 10. aprīlis), kas attiecas uz personu apstiprināšanu grāmatvedības dokumentu obligāto revīziju veikšanai [*] OV L 126, 12.5.1984., 20. lpp..Apstiprinātie revidenti sniedz arī atzinumu par gada ziņojuma atbilstību tā paša finanšu gada pārskatam.".18. Direktīvā iekļauj šādu pantu:"51.a pants1. Apstiprināto revidentu revīzijas pārskatu veido:a) ievads, kurā vismaz norāda likumā noteiktajai revīzijai pakļauto gada pārskatu līdz ar finanšu pārskata sistēmu, kas ir piemērota to sagatavošanā;b) likumā noteiktās revīzijas darbības jomas apraksts, kurā vismaz norāda revīzijas standartus atbilstoši kuriem tika veikta likumā noteiktā revīzija;c) revīzijas pārskats, kurā skaidri izteikts apstiprināto revidentu atzinums attiecībā uz to, vai gada pārskatā dots patiess un godīgs viedoklis atbilstoši attiecīgajai finanšu pārskatu sistēmai un, attiecīgā gadījumā, vai gada pārskats atbilst likumā noteiktajām prasībām; revidentu ziņojums ir bez iebildumu, ar iebildumu vai negatīvs, vai, gadījumā, ja apstiprinātie revidenti nebija spējīgi sniegt revidenta atzinumu, paziņojums par atzinuma sniegšanas neiespējamību;d) norāde uz jebkuru jautājumu, ko apstiprinātie revidenti īpaši uzsver un kam pievērš uzmanību, bet nesniedz revidenta atzinumu ar iebildumu;e) atzinums par gada ziņojuma atbilstību tā paša finanšu gada pārskatam.2. Pārskats ir ar datumu un ar apstiprināto revidentu parakstu.".19. Svītro direktīvas 53. panta 1. punktu.20. Direktīvā iekļauj šādu pantu:"53.a pantsDalībvalstis nedara pieejamus 11., 27., 46. 47. un 51. pantā paredzētos atbrīvojumus tām sabiedrībām, kuru vērtspapīri ir pieņemti tirdzniecībai jebkuras dalībvalsts regulētā tirgū Padomes Direktīvas 93/22/EEK (1993. gada 10. maijs) par ieguldījumu pakalpojumiem vērtspapīru jomā [*] OV L 141, 11.6.1993., 27. lpp. Direktīvā jaunākie grozījumi izdarīti ar Eiropas Parlamenta un Padomes Direktīvu 2002/87/EK (OV L 35, 11.2.2003., 1. lpp.). 1. panta 13. punkta nozīmē.".21. Direktīvas 56. panta 1. punktā atsauci uz "9., 10. pantu" aizstāj ar atsauci uz "9., 10., 10.a pantu".22. Direktīvas 60. panta pirmajā daļā vārdus "pamatojoties uz to tirgus vērtību" aizstāj ar vārdiem "pamatojoties uz to patieso vērtību".23. Direktīvas 61.a pantā atsauci uz "42.a līdz 42.d pantu" aizstāj ar atsauci uz "42.a līdz 42.f pantu".2. pantsAr šo Direktīvu 83/349/EEK groza šādi.1. Direktīvas 1. panta 2. punktu aizstāj ar šādu punktu:"2. Dalībvalstis, papildus 1. punktā minētajiem gadījumiem, var pieprasīt, lai jebkurš uzņēmums, kura darbību reglamentē to tiesību akti, sastādītu konsolidētos pārskatus un konsolidēto gada ziņojumu, ja:a) minētajam uzņēmumam (mātesuzņēmumam) ir tiesības dominējoši ietekmēt vai kontrolēt citu uzņēmumu (meitasuzņēmumu), vai ja pirmais to faktiski dara; vaib) minētā uzņēmuma (mātesuzņēmuma) un cita uzņēmuma (meitasuzņēmuma) darbību vienoti vada mātesuzņēmums.".2. Direktīvas 3. panta 1. punktā atsauci uz "13., 14. un 15. pantu" aizstāj ar atsauci uz "13. un 15. pantu".3. Direktīvas 6. pantu groza šādi:a) minētā panta 4. punktu aizstāj ar šādu punktu:"4. Šo pantu nepiemēro tad, ja viens no apvienojamajiem uzņēmumiem ir sabiedrība, kuru vērtspapīri ir pieņemti tirdzniecībai jebkuras dalībvalsts regulētā tirgū Padomes Direktīvas 93/22/EEK (1993. gada 10. maijs) par ieguldījumu pakalpojumiem vērtspapīru jomā [*] OV L 141, 11.6.1993., 27. lpp. Direktīvā jaunākie grozījumi izdarīti ar Eiropas Parlamenta un Padomes Direktīvu 2002/87/EK (OV L 35, 11.2.2003., 1. lpp.). 1. panta 13. punkta nozīmē.";b) svītro 5. punktu.4. Direktīvas 7. pantu groza šādi:a) svītro 1. punkta b) apakšpunkta otro teikumu;b) minētā panta 2. punkta a) apakšpunktā atsauci uz "13., 14. un 15. pantu" aizstāj ar atsauci uz "13. un 15. pantu";c) minētā panta 3. punktu aizstāj ar šādu punktu:"3. Šis pants neattiecas uz sabiedrībām, kuru vērtspapīri ir pieņemti tirdzniecībai jebkuras dalībvalsts regulētā tirgū Direktīvas 93/22/EEK 1. panta 13. punkta nozīmē.".5. Direktīvas 11. panta 1. punkta a) apakšpunktā atsauci uz "13., 14. un 15. pantu" aizstāj ar atsauci uz "13. un 15. pantu".6. Svītro direktīvas 14. pantu.7. Direktīvas 16. panta 1. punktam pievieno šādu daļu:"Dalībvalstis var atļaut vai pieprasīt citu posteņu iekļaušanu konsolidētajos pārskatos papildus pirmajā daļā minētajiem dokumentiem.".8. Direktīvas 17. panta 1. punktā atsauci uz "3. līdz 10. pantu" aizstāj ar atsauci uz "3. līdz 10.a pantu".9. Direktīvas 34. pantu groza šādi:a) minētā panta 2. punkta b) apakšpunktā vārdus "13. un 14. pants, neierobežojot 14. panta 3. punktu" aizstāj ar atsauci uz "13. pantu un";b) minētā panta 5. punktā svītro vārdus "un tie, kas izslēgti atbilstoši 14. pantam".10. Direktīvas 36. pantu groza šādi:a) minētā panta 1. punktu aizstāj ar šādu punktu:"1. Konsolidētajā gada ziņojumā vismaz iekļauj taisnīgu apskatu par apvienošanās iesaistīto sabiedrību kā kopumu uzņēmējdarbības attīstību, finanšu rezultātiem un stāvokli līdz ar sabiedrību pamatrisku un nedrošību aprakstu.Apskatā dod vispusīgu un visaptverošu analīzi par apvienošanās iesaistīto sabiedrību kā kopumu uzņēmējdarbības attīstību, finanšu rezultātiem un stāvokli tādā veidā, kas atbilst uzņēmējdarbības apjomam un sarežģītībai. Analīzē, tādā apjomā, kāds nepieciešams, lai izprastu šādu attīstību, finanšu rezultātus vai stāvokli, iekļauj finanšu rezultātu pamatrādītājus un, attiecīgā gadījumā, tos nefinanšu rezultātu pamatrādītājus, kas attiecas uz šo konkrēto darbību, tostarp arī informāciju, ka saistīta ar vides aspektiem un darbiniekiem.Konsolidētajā gada ziņojumā, sniedzot šādu analīzi, attiecīgā gadījumā paredz atsauces uz konsolidētajā pārskatā iegrāmatotām summām un dod tām papildu skaidrojumus.";b) minētajam pantam pievieno šādu punktu:"3. Ja nepieciešams papildus gada ziņojumam sniegt konsolidēto gada ziņojumu, abus ziņojumus var noformēt kā vienu. Gatavojot šādu vienotu ziņojumu, var būt nepieciešams vairāk uzsvērt tos jautājumus, kas ir svarīgi apvienošanās iesaistītajiem uzņēmumiem kā kopumam.".11. Direktīvas 37. pantu aizstāj ar šādu pantu:"37. pants1. Sabiedrību konsolidētos pārskatus revidē viena vai vairākas personas, ko apstiprinājusi tā dalībvalsts, ar kuras tiesību aktiem reglamentē mātesuzņēmuma darbību, lai šī(-s) persona(-s) veiktu likumā noteikto revīziju, pamatojoties uz Padomes Astoto direktīvu 84/253/EEK (1984. gada 10. aprīlis), kas attiecas uz personu apstiprināšanu grāmatvedības dokumentu obligāto revīziju veikšanai [*] OV L 126, 12.5.1984., 20. lpp..Par konsolidēto pārskatu revīziju atbildīgā persona vai atbildīgās personas (še turpmāk – "apstiprinātie revidenti".) sniedz arī atzinumu par konsolidētā gada ziņojuma atbilstību tā paša finanšu gada konsolidētajam pārskatam.2. Apstiprināto revidentu revīzijas pārskatu veido:a) ievads, kurā vismaz norāda likumā noteiktajai revīzijai pakļautos konsolidētos pārskatus līdz ar finanšu pārskatu sistēmu, kas ir piemērota to sagatavošanā;b) likumā noteiktās revīzijas darbības jomas apraksts, kurā vismaz norāda revīzijas standartus atbilstoši kuriem tika veikta likumā noteiktā revīzija;c) revīzijas pārskats, kurā ir skaidri izteikts apstiprināto revidentu atzinums attiecībā uz to, vai konsolidētajos pārskatos dots patiess un godīgs viedoklis atbilstoši attiecīgajai finanšu pārskatu sistēmai un, attiecīgā gadījumā, vai konsolidētie pārskati atbilst likumā noteiktajām prasībām; revidentu ziņojums ir bez iebilduma, ar iebildumu vai negatīvs, vai gadījumā, ja apstiprinātie revidenti nebija spējīgi sniegt revidenta atzinumu, paziņojums par atzinuma sniegšanas neiespējamību;d) norāde uz jebkuru jautājumu, ko apstiprinātie revidenti īpaši uzsver un kam pievērš uzmanību, bet nesniedz revidenta atzinumu ar iebildumu;e) atzinums par konsolidētā gada ziņojuma atbilstību tā paša finanšu gada konsolidētajam pārskatam.3. Pārskats ir ar datumu un ar apstiprināto revidentu parakstu.4. Ja mātesuzņēmuma gada pārskats pievienots konsolidētajam pārskatam, apstiprināto revidentu revīzijas pārskatu, kas pieprasīts šajā pantā, var apvienot ar jebkuru tādu apstiprināto revidentu atzinumu par mātesuzņēmuma gada pārskatu, kas ir pieprasīts Direktīvas 78/660/EEK 51. pantā.".12. Direktīvas 38. pantam pievieno šādu punktu:"7. Šā panta 2. un 3. punkts neattiecas uz sabiedrībām, kuru vērtspapīri pieņemti tirdzniecībai jebkuras dalībvalsts regulētā tirgū Direktīvas 93/22/EEK 1. panta 13. punkta nozīmē."3. pantsAr šo Direktīvu 86/635/EEK groza šādi.1. Direktīvas 1. panta 1. un 2. punktu aizstāj ar šādiem punktiem:"1. Direktīvas 78/660/EEK 2., 3. pants, 4. panta 1. un 3. līdz 6. punkts, 6., 7., 13. un 14. pants, 15. panta 3. un 4. punkts, 16. līdz 21. pants, 29. līdz 35. pants, 37. līdz 41. pants, 42. panta pirmais teikums, 42.a līdz 42.f pants, 45. panta 1. punkts, 46. panta 1. un 2. punkts, 48. līdz 50. pants, 50.a pants, 51. panta 1. punkts un 51.a pants, 56. līdz 59. pants, 61. un 61.a pants attiecas uz iestādēm, kas minētas šīs direktīvas 2. pantā, ja vien šajā direktīvā nav paredzēts citādi. Tomēr šīs direktīvas 35. panta 3. punkts, 36. un 37. pants, un 39. panta 1. līdz 4. punkts neattiecas uz aktīviem un pasīviem, kurus novērtē atbilstoši Direktīvas 78/660/EEK 7.a iedaļai.2. Ja Direktīvās 78/660/EEK un 83/349/EEK ir atsauce uz Direktīvas 78/660/EEK 9., 10. un 10.a pantu (bilance) vai uz 22. līdz 26. pantu (peļņas un zaudējumu pārskats), šādas atsauces uzskata par atsaucēm uz šīs direktīvas 4. un 4.a pantu (bilance) vai 26., 27. un 28. pantu (peļņas un zaudējumu pārskats).".2. Direktīvas 4. pantu groza šādi:a) minētā panta pirmo teikumu aizstāj ar šādiem teikumiem:"Dalībvalstis bilancei nosaka šādu shēmu. Kā alternatīvu, dalībvalstis var atļaut vai pieprasīt, lai kredītiestādes ieviestu 4.a pantā izklāstīto bilances shēmu.";b) daļā "Pasīvi" 6. posteņa nosaukumu "Uzkrājumi saistībām un maksājumiem" aizstāj ar nosaukumu "Uzkrājumi".3. Direktīvā iekļauj šādu pantu:"4.a pantsDalībvalstis var atļaut vai pieprasīt, lai kredītiestādes vai atsevišķas kredītiestāžu kategorijas atspoguļotu bilances posteņus nevis saskaņā ar 4. pantu, bet klasificējot tos pēc to veida un pēc to relatīvās likviditātes, ar nosacījumu, ka sniegtā informācija ir vismaz tikpat līdzvērtīga kā tā, kas citādi nepieciešama atbilstoši 4. pantam.".4. Direktīvas 26. pantam pievieno šādu daļu:"Atkāpjoties no Direktīvas 78/660/EEK 2. panta 1. punkta noteikumiem, dalībvalstis var atļaut vai pieprasīt, lai visas kredītiestādes vai jebkuras kredītiestāžu kategorijas uzrādītu nevis peļņas un zaudējumu aprēķina posteņus atbilstoši 27. vai 28. pantam, bet savu finanšu rezultātu pārskatu, ar nosacījumu, ka sniegtā informācija ir vismaz tik pat līdzvērtīga kā tā, kas citādi nepieciešama atbilstoši minētajiem pantiem.".5. Svītro direktīvas 43. panta 2. punkta f) apakšpunktu.4. pantsAr šo Direktīvu 91/674/EEK groza šādi.1. Direktīvas 1. panta 1. un 2. punktu aizstāj ar šādiem punktiem:"1. Direktīvas 78/660/EEK 2. pants, 3. pants, 4. panta 1. un 3. līdz 6. punkts, 6., 7., 13. un 14. pants, 15. panta 3. un 4. punkts, 16. līdz 21. pants, 29. līdz 35. pants, 37. līdz 41. pants, 42. pants, 42.a līdz 42.f pants, 43. panta 1. punkta 1. līdz 7. un 9. līdz 14. apakšpunkts, 45. panta 1. punkts, 46. panta 1. un 2. punkts, 48. līdz 50. pants, 50.a pants, 51. panta 1. punkts, 51.a pants, 56. līdz 59. pants, 61. un 61.a pants attiecas uz iestādēm, kas minētas šīs direktīvas 2. pantā, ja vien šajā direktīvā nav paredzēts citādi. Tomēr šīs direktīvas 46., 47., 48., 51. un 53. pants neattiecas uz aktīviem un pasīviem, kurus novērtē atbilstoši Direktīvas 78/660/EEK 7.a iedaļai.2. Ja Direktīvās 78/660/EEK un 83/349/EEK ir atsauce uz Direktīvas 78/660/EEK 9., 10. un 10.a pantu (bilance) vai uz 22. līdz 26. pantu (peļņas un zaudējumu pārskats), šādas atsauces uzskata par atsaucēm uz šīs direktīvas 6. pantu (bilance) vai 34. pantu (peļņas un zaudējumu pārskats).".2. Direktīvas 4. pantu aizstāj ar šādu pantu:"4. pants1. Šī direktīva attiecas uz riska parakstītāju asociāciju, kas ir pazīstama kā Lloyd's. Šajā direktīvā gan Lloyd's, gan Lloyd's sindikātus uzskata par apdrošināšanas uzņēmumiem.2. Atkāpjoties no 65. panta 1. punkta, Lloyd's sagatavo apkopotus pārskatus, nevis konsolidētos pārskatus, kā pieprasīts Direktīvā 83/349/EEK. Apkopotus pārskatus sagatavo, apkopojot visus sindikāta pārskatus.".3. Direktīvas 6. pantā, daļā "Pasīvi" E posteņa nosaukumu "Uzkrājumi citiem riska veidiem un maksājumiem" aizstāj ar nosaukumu "Cita veida uzkrājumi".4. Direktīvas 46. pantu groza šādi:a) minētā panta 5. punktam pievieno šādu teikumu:"Dalībvalstis var atļaut atkāpes no šīs prasības.";b) minētā panta 6. punktu aizstāj ar šādu punktu:"6. Katram ieguldījumu postenim pielietoto(-tās) metodi(-es) paziņo pārskata pielikumā līdz ar tajā noteiktajām summām.".5. Direktīvā iekļauj šādu pantu:"46.a pants1. Ja aktīvus un pasīvus novērtē atbilstoši Direktīvas 78/660/EEK 7.a iedaļai, piemēro šā panta 2. līdz 6. punktu.2. Ieguldījumus, kas parādīti kā aktīvi D postenī, uzrāda pēc to patiesās vērtības.3. Ja ieguldījumus uzrāda pēc to pirkšanas cenas, to patieso vērtību uzrāda pārskata pielikumā.4. Ja ieguldījumus uzrāda pēc to patiesās vērtības, to pirkšanas cenu uzrāda pārskata pielikumā.5. To pašu novērtēšanas metodi piemēro visiem ieguldījumiem, kas ietverti jebkurā ar arābu cipariem apzīmētā postenī vai kas uzrādīti C (I) postenī kā aktīvi. Dalībvalstis var atļaut atkāpes no šīs prasības.6. Katram ieguldījumu postenim pielietoto(-tās) metodi(-es) paziņo pārskata pielikumā līdz ar tajā noteiktajām summām.".6. Pielikumu svītro.5. pantsDalībvalstīs stājas spēkā normatīvie un administratīvie akti, kas vajadzīgi, lai, vēlākais, līdz 2005. gada 1. janvārim izpildītu šīs direktīvas prasības. Dalībvalstis par tiem tūlīt informē Komisiju.Kad dalībvalstis nosaka šos pasākumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka paņēmienus, kā izdarāmas šādas atsauces.6. pantsŠī direktīva stājas spēkā dienā, kad to publicē Eiropas Savienības Oficiālajā Vēstnesī.7. pantsŠī direktīva ir adresēta dalībvalstīm.Luksemburgā, 2003. gada 18. jūnijāEiropas Parlamenta vārdā —priekšsēdētājsP. CoxPadomes vārdā —priekšsēdētājsG. Drys[1] OV C 227 E, 24.9.2002., 336. lpp.[2] OV C 85, 8.4.2003., 140. lpp.[3] Eiropas Parlamenta 2003. gada 14. jūnija atzinums (Oficiālajā Vēstnesī vēl nav publicēts) un Padomes 2003. gada 6. maija lēmums.[4] OV L 243, 11.9.2002., 1. lpp.[5] OV L 222, 14.8.1978., 11. lpp. Direktīvā jaunākie grozījumi izdarīti ar Eiropas Parlamenta un Padomes Direktīvu 2001/65/EK (OV L 283, 27.10.2001., 28. lpp.).[6] OV L 193, 18.7.1983., 1. lpp. Direktīvā jaunākie grozījumi izdarīti ar Direktīvu 2001/65/EK.[7] OV L 156, 13.6.2001., 33. lpp.[8] OV L 372, 31.12.1986., 1. lpp. Direktīvā jaunākie grozījumi izdarīti ar Direktīvu 2001/65/EK.[9] OV L 374, 31.12.1991., 7. lpp.[10] OV L 193, 18.7.1983., 1. lpp. Direktīvā jaunākie grozījumi izdarīti ar Eiropas Parlamenta un Padomes Direktīvu 2001/65/EK (OV L 283, 27.10.2001., 28. lpp.).--------------------------------------------------